LIČKO – SENJSKA ŽUPANIJA

DR. FRANJE TUĐMANA 4

53000 GOSPIĆ

 BROJ RKP-a: 26580

 MATIČNI BROJ: 29394410

 OIB: 40774389207

 RAZINA: 23

 ŠIFRA DJELATNOSTI: 8411

**BILJEŠKE UZ KONSOLIDIRANE FINANCIJSKE IZVJEŠTAJE**

**LIČKO – SENJSKE ŽUPANIJE**

za razdoblje od 01. siječnja do 31.prosinca 2019. godine

Temeljem dostavljenih financijskih izvještaja proračunskih korisnika izrađeni su konsolidirani financijski izvještaji za Ličko – senjsku županiju koji obuhvaćaju sljedeće proračunske korisnike:

Osnovne škole na području Ličko – senjske županije obuhvaćene konsolidacijom:

1. O.Š. Perušić
2. O.Š. Anž Frankopan, Kosinj
3. O.Š. Karlobag
4. O.Š. Zrinskih i Frankopana, Otočac
5. O.Š. Luke Perkovića, Brinje
6. O.Š. Plitvička Jezera
7. O.Š. Antuna Gustava Matoša, Novalja
8. O.Š. Silvija Strahimira Kranjčevića, Senj
9. O.Š. Donji Lapac
10. O.Š. Dr. Franje Tuđmana, Korenica
11. O.Š.Lovinac
12. O.Š. Kralja Tomislava, Udbina

Srednje škole na području Ličko – senjske županije obuhvaćene konsolidacijom:

1. Srednja škola Pavla Rittera Vitezovića, Senj
2. Srednja škola Otočac
3. Strukovna škola Gospić
4. Gimnazija Gospić
5. Srednja škola Plitvička Jezera

Zdravstvene ustanove na području Ličko –senjske županije obuhvaćene konsolidacijom:

1. Opća bolnica Gospić
2. Zavod za javno zdravstvo Ličko – senjske županije
3. Zavod za hitnu medicinu Ličko – senjske županije
4. Dom zdravlja Gospić,
5. Dom zdravlja Novalja
6. Dom zdravlja Otočac
7. Dom zdravlja Senj
8. Dom zdravlja Korenica

Ustanova socijalne skrbi na području Ličko – senjske županije obuhvaćena konsolidacijom:

1. Dom za starije i nemoćne osobe Ličko – senjske županije

Ostali proračunski korisnici Ličko – senjske županije obuhvaćeni konsolidacijom:

1. Razvojna agencija Ličko – senjske županije LIRA
2. Javna ustanova Zavod za prostorno uređenje Ličko – senjske županije
3. Javna ustanova za upravljanje zaštićenim područjima i drugim zaštićenim dijelovima prirode

 na području Ličko – senjske županije

1. **BILJEŠKE UZ KONSOLIDIRANI IZVJEŠTAJ PR-RAS**

Pri izradi konsolidiranog financijskog izvještaja vodilo se računa o pravilima konsolidacije, odnosno u cijelosti su konsolidirani svi proračunski korisnici. Rashodi Centara za socijalnu skrb Gospić i Senj iskazani su na kontu 366 – Pomoći proračunskim korisnicima drugih proračuna a pomoć za ogrjev na podskupini 372 – Ostale naknade građanima i kućanstvima iz proračuna. Procesom konsolidacije nisu obuhvaćena dva (2) centa za socijalnu skrb jer njih konsolidira nadležno Ministarstvo za demografiju, obitelj, mlade i socijalnu politiku.

U postupku konsolidacije zbrajaju se iste pozicije iz pojedinačnih Izvještaja o prihodima i rashodima, primicima i izdacima proračuna i proračunskih korisnika, a zatim se eliminiraju međusobni prihodi, rashodi, primici i izdaci. Eliminirane su unutar grupne transakcije, tj. prihodi koje su proračunski korisnici dobili iz nadležnog proračuna kao i rashodi koji su utrošeni iz tih sredstava, a svi vlastiti i ostali prihodi i rashodi su dodani financijskom izvještaju Ličko – senjske županije.

Prilikom konsolidacije eliminirani su prijenosi između proračunskih korisnika istog proračuna (AOP 069 i AOP 241) u iznosu 1.586.558 kuna, te AOP 131 - Prihodi iz nadležnog proračuna za financiranje redovne djelatnosti proračunskih korisnika i AOP 234 - Prijenosi proračunskim korisnicima iz nadležnog proračuna za financiranje redovne djelatnosti u iznosu 39.899.079 kuna.

Ukupni prihodi i primici konsolidiranog Proračuna Ličko - senjske županije iskazani na AOP 629 iznose 378.392.087 kuna, a ukupni rashodi i izdaci na AOP 630 iznose 384.686.046 kuna što čini razliku odnosno manjak prihoda i primitaka od 6.293.959 kuna (AOP 632).

 S prenesenim manjkom prihoda od 19.200.622 kuna (AOP 634) konsolidirani manjak prihoda u razdoblju 1. siječnja do 31. prosinca 2019. godine iskazan na AOP 636 iznosi 25.494.581 kuna.

AOP 024

AOP 024 (Porezi na robu i usluge) – prihodi se najvećim dijelom odnose na poreze na cestovna motorna vozila.

AOP 054

Unutar AOP 054 (Pomoći proračunu iz drugih proračuna) najveći udio tekućih pomoći čine prihodi Županije ostvareni temeljem Odluke Vlade RH o sufinanciranju međumjesnog prijevoza za redovite učenike SŠ (2.911.066 kuna), tekuće pomoći za provedbu izbora za Europski parlament (809.716 kuna) te pomoći iz Državnog proračuna putem resornih ministarstava za provedbu razvojnih projekata kao i pomoći za sufinanciranje projekta iz gradskih i općinskih proračuna.

AOP 066

AOP 066 (Pomoći temeljem prijenosa EU sredstava) u tekućem razdoblju ostvaren je u većem iznosu u odnosu na izvještajno razdoblje prethodne godine 43,1% a odnose se na tekuće pomoći iz državnog proračuna temeljem prijenosa EU sredstava po projektu „ Razminiranje poljoprivrednog zemljišta“ u iznosu 38.595.147 kuna, kapitalne pomoći za projekt „Razvojni centar Ličko – senjske županije“ u iznosu od 8.179.894 kuna, projekt pomoćnici u nastavi u iznosu od 1.128.029 kuna i kapitalne pomoći za projekt Opće bolnice Gospić u iznosu od 10.497.063 kuna koji su evidentirane na AOP 068.

AOP 074

Na AOP 074 evidentirani su prihodi od imovine koji su ostvareni u manjem iznosu od usporednog razdoblja za 35% zbog smanjenja prihoda od naknada za koncesije koji su ostvareni u manjem iznosu od usporednog razdoblja za 25.2 %, a čine ih naknade za koncesije na pravo na lov, naknade za koncesije na pomorskom dobru, naknade za uporabu pomorskog dobra te naknada za korištenje nefinancijske imovine odnosno lovozakupnine koje su prihod županijskog proračuna i evidentirane su na AOP 084. Na smanjenje prihoda utjecao je novi Zakon o lovstvu kojim je utvrđena nova preraspodjela naknada za koncesije na pravo za lov između države i jedinica lokalne i područne (regionalne) samouprave.

AOP 127

Povećanje prihoda na AOP 127 odnosi se na prihode po donacijama od pravnih i fizičkih osoba unutar općeg proračuna koje su ostvarili proračunski korisnici.

AOP 289

Prihode od nefinancijske imovine na AOP 289 ostvarili su proračunski korisnici a najveći dio se odnosi na prihod od prodaje prijevoznih sredstava u cestovnom prometu kod zdravstvenih ustanova u iznosu od 75.484 kuna.

AOP 354

Rashodi za nabavu proizvedene dugotrajne imovine smanjeni su u odnosu na prethodnu godinu za 28,5% a najveća smanjenja iskazale su zdravstvene ustanove za nabavu postrojenja i opreme i prijevoznih sredstava.

AOP 393

Rashodi za dodatna ulaganja na nefinancijskoj imovini odnose se na ulaganja na građevinskim objektima (uređenje objekta Razvojnog centra Ličko – senjske županije) u iznosu od 13.556.550 kuna, (uređenje dijela objekta OB Gospić) koja su ostvarena u iznosu od 12.827.600 kuna i u odnosu na usporedno razdoblje bilježe znatna povećanja.

1. **BILJEŠKE UZ KONSOLIDIRANI IZVJEŠTAJ BILANCA**

AOP 001

Imovina na dan 31. prosinca 2019. godine iznosi 368.381.130 kuna. Od toga se na Ličko – senjsku županiju odnosi 54.870.051 kuna, a razlika od 313.511.079 kuna se odnosi na proračunske korisnike.

AOP 063

Stanje financijske imovine u konsolidiranom izvještaju na dan 31.prosinca 2019. godine iznosi 66.359.651 kuna. Od toga se na Ličko – senjsku županiju odnosi 27.598.061 kuna, dok se iznos od 38.761.590 kuna odnosi na proračunske korisnike.

AOP 163

Obveze u konsolidiranom financijskom izvješću iznose 77.237.723 kuna, od kojih se na Ličko – senjsku županiju odnosi 14.568.676 kuna, a na proračunske korisnike 62.690.047 kuna.

1. **BILJEŠKE UZ KONSOLIDIRANI IZVJEŠTAJ RAS – funkcijski**

Kod obrasca **RAS – FUNKCIJSKI** na podatke Ličko – senjske županije dodani su ostali rashodi proračunskih korisnika i raspoređeni po funkcijama, a obuhvaća ukupne rashode poslovanja i rashode za nabavu nefinancijske imovine.

1. **BILJEŠKE UZ KONSOLIDIRANI IZVJEŠTAJ P-VRIO**

U obrascu **P-VRIO** konsolidiraju se ukupni podaci za sve proračunske korisnike.

1. **BILJEŠKE UZ KONSOLIDIRANI IZVJEŠTAJ OBVEZA**

AOP 043

Obveze za rashode poslovanja ukupno iznose 23.900.469 kuna. Na Ličko – senjsku županiju odnosi se 708.986 kuna, a na proračunske korisnike 23.191.483 kuna.

 AOP 079

Obveze za nabavu nefinancijske imovine ukupno iznose 2.029.558 kuna. Ličko - senjska županija nema evidentiranih obveza koje se odnose na nabavu nefinancijske imovine.

AOP 090

Stanje nedospjelih obveza na kraju izvještajnog razdoblja u konsolidiranom izvještaju ukupno iznosi 49.837.498 kuna. Od toga se na Ličko – senjsku županiju odnosi 13.859.689 kuna, a na proračunske korisnike 35.977.809 kuna.

Konsolidirani su svi obrasci propisani Pravilnikom o financijskom izvještavanju u proračunskom računovodstvu. Korišteni su izvorni podaci iz financijskih izvješća koja su nam dostavili navedeni proračunski korisnici.

Osoba za kontakt: Mira Jurišić, struč.spec.oec.

p.o. pročelnica Upravnog odjela za financije i javnu nabavu

Zakonski predstavnik: mr. Darko Milinović, dr.med.

U Gospiću, 28. veljače 2020. g.